### NN 97/2025 (2.7.2025.), Ispravak Pravilnika o standardu usluga arhitekata u području gradnje

HRVATSKA KOMORA ARHITEKATA

1356

Nakon izvršenog uspoređivanja s izvornim tekstom utvrđene su pogreške u Pravilniku o standardu usluga arhitekata u području gradnje u Prilogu 2 – Opis poslova i usluga objavljenom u »Narodnim novinama« broj 48 od 17. ožujka 2025. godine, te se daje

ISPRAVAK PRAVILNIKA

O STANDARDU USLUGA ARHITEKATA U PODRUČJU GRADNJE

U Pravilniku o standardu usluga arhitekata u području gradnje (»Narodne novine« br. 48/2025.) u Prilogu 2

– pod A Poslovi projektiranja pod A1 Arhitektonski projekti zgrada; 2 Projektiranje; 2.9. Troškovnik; Projektiranje; pod DODATNE USLUGE, te

– pod A Poslovi projektiranja pod A2 Arhitektonski projekti unutarnjeg uređenja prostora; 2 Projektiranje; 2.9. Troškovnik; Projektiranje; pod DODATNE USLUGE, te

– pod A Poslovi projektiranja pod A3 Arhitektonski projekti krajobraznog uređenja građevina i krajobrazne arhitekture; 2 Projektiranje; 2.9. Troškovnik; Projektiranje; pod DODATNE USLUGE, te

– pod A Poslovi projektiranja pod A4 Arhitektonski projekti vodovoda i kanalizacije u zgradama; 2 Projektiranje; 2.9. Troškovnik; Projektiranje; pod DODATNE USLUGE,

u drugoj rečenici umjesto riječi »popisa radova« treba biti riječ »troškovnika«, u trećoj rečenici umjesto riječi »popisa radova i priprema priloga« treba biti riječ »troškovnika«, u četvrtoj rečenici umjesto riječi »popisa radova i priprema priloga« treba biti riječ »troškovnika«.

Pod A Poslovi projektiranja pod A5 Arhitektonski projekti fizike zgrade – projekti racionalne uporabe energije i toplinske zaštite i projekti zaštite od buke; 2 Projektiranje;

– pod 2.4 Idejni projekt; Projektiranje; pod OSNOVNE USLUGE u zadnjoj rečenici nakon riječi »arhitektonskog projekta« umetnuti riječi »fizike zgrade« te

– pod 2.6 Glavni projekt; Projektiranje; pod OSNOVNE USLUGE u drugoj rečenici nakon riječi »arhitektonskog projekta« umetnuti riječi »fizike zgrade« i u petoj rečenici umjesto »iskaznice energetskih svojstava« trebaju biti riječi »iskaznica energetskih i akustičkih svojstava«.

Pod B Poslovi glavnog projektanta; 2 Projektiranje; 2.9. Troškovnik; Opće usluge; pod OSNOVNE USLUGE umjesto riječi »dokumentacije za nuđenje radova« treba biti riječ »troškovnika«.

Pod C Vođenje projektiranja; 2 Projektiranje; 2.9. Troškovnik; Opće usluge, pod OSNOVNE USLUGE te pod DODATNE USLUGE u zadnjoj rečenici umjesto riječi »dokumentacije za nuđenje radova« treba biti riječ »troškovnika«.

Pod D Projektantski nadzor; 3 Građenje; 3.2. Izvođenje radova; Opće usluge, pod OSNOVNE USLUGE umjesto riječi »Koordinacija projektanata suradnika u izradi dokumentacije postojećeg stanja i/ili ažuriranja dokumentacije izvedenog stanja u području ostalih struka.« trebaju biti riječi »Procjena izvedenih radova i njihove usklađenosti s projektnom dokumentacijom, izdanim dozvolama i zahtjevima arhitektonskog projekta tijekom izvođenja radova. Provjera izvođenja radova i provjera izvode li se radovi u skladu s arhitektonskim projektom te vrednovanje njihove estetske kvalitete i prihvatljivosti. Obilazak gradilišta tijekom izvođenja radova u skladu s ugovorenom dinamikom i prisustvovanje gradilišnoj koordinaciji svih sudionika u građenju. Pravovremeno informiranje svih sudionika u građenju o eventualno nastalim greškama tijekom izvođenja radova, naročito onima koji odstupaju od projektne dokumentacije arhitektonskog projekta. Priprema popisa nedostataka izvedenih radova u cilju usklađivanja sa zakonskom regulativom i projektnom dokumentacijom u području arhitektonske struke. Izrada uputa u području arhitektonske struke za otklanjanje nedostataka izvođača u cilju završetka radova.«

Pod E Stručni nadzor građenja, 5 Kraj životnog vijeka građevine pod PODFAZE umjesto riječi »5.2 Rekonstrukcija odvija se paralelno s fazom 1.2. Studija izvodljivosti« trebaju biti riječi »5.3 Uklanjanje«.

Pod F Upravljanje projektom gradnje; 2 Projektiranje; 2.9. Troškovnik; Opće usluge, pod OSNOVNE USLUGE u zadnjoj rečenici ispred riječi »dokumentacije za nuđenje radova« treba dodati riječi »troškovnika i«.

Klasa: 011-05/25-01/01

Urbroj: 251-505-01-25-2

Zagreb, 24. lipnja 2025.

Predsjednica
 Hrvatske komore arhitekata
 Rajka Bunjevac, dipl. ing. arh., v. r.